Parlamenti i Kosovës mbështet marrëveshjen me Serbinë
Parlamenti miratoi mes tensionesh një rezolutë në mbështetje të marrëveshjes. Lëvizja Vetëvendosje proteston
Në një seancë me shumë tensione, Parlamenti i Kosovës, i dha mbështetje marrëveshjes së arritur me Serbinë, në kuadër të bisedimeve të ndërmjetësuara nga Bashkimi Evropian për normalizimin e marrëdhënieve ndërmjet tyre. Votimi me 89 vota për u bë me gjithë protestën e deputetëve të lëvizjes Vetëvendosje që mbanin në duar parulla kundër marrëveshjes. Votimi ndodhi rreth orës një pas mesnate, meqë lëvizja Vetëvendosje pamundësoi disa herë votimin. Pjesëtarët e kësaj lëvizjeje protestuan edhe para dyerve të parlamentit dhe paralajmëruan vazhdimin e protestave edhe në ditët në vazhdim kundër marrëveshjes Të premten Kosova dhe Serbia arritën një marrëveshje që u siguron serbëve në komunat veriore përgjegjësi në fushën e policisë dhe gjyqësisë. Marrëveshja thuhet se i hap rrugën normalizimit të marrëdhënieve ndërmjet të dyja palëve, që është kusht për përparimin e tyre drejt integrimeve evropiane. Sot, shefja e politikës së jashtme të Bashkimit Evropian, Catherine Ashton, do t’u raportojë ministrave të jashtëm të BE-së për rezultatet e bisedimeve ndërmjet Kosovës dhe Serbisë. Mbledhja e jashtëzakonshme e Parlamentit të Kosovës, në të cilën u debatua marrëveshja kaloi në shenjë të përplasjeve kryesisht ndërmjet Partisë Demokratike në pushtet dhe lëvizjes Vetëvendosje e cila e cilëson marrëveshjen shumë të dëmshme. Kryeministri i Kosovës, Hashim Thaci, tha se marrëveshja nuk është ideale, por është më e mira e mundshme. “”, tha kryeministri Thaci. Marrëveshja mori mbështetjen nga Lidhja Demokratike dhe Aleanca për Adhmërinë e Kosovës në opozitë, ndrërsa u kundërshtua ashpër nga lëvizja Vetëvendosje. Kryetari i kësaj lëvizjeje Albin Kurti tha se me këtë marrëveshje, Kryeministri Thaçi ka krijuar një “Republika Srpska” në Kosovë. Ai tha se duhet të ndërpriten të gjitha bisedimet me Serbinë dhe çdo dialog me të duhet të paraprihet nga plotësimi i kushteve. “”, tha zoti Kurti. Edhe kryetari i Parlamentit Jakup Krasniqi, tha se marrëveshja nuk garanton normalizimin e marrëdhënieve Kosovë-Serbi, dëmton karakterin shumetnik të Kosovës dhe në njëfarë mënyre paraqet autonomi për serbët në veriun e Kosovës. “”, tha ai. Parlamenti u mblodh në seancë të jashtëzakonshme të dielën në mbrëmje, meqë siç thuhej në kërkesën e kryeministrit Thaçi për këtë mbledhje, marrëveshja është në fazën e dhënies së pëlqimit për nënshkrim formal, për çka duhet dhënë pëlqimi paraprak nga përfaqësuesit e të dyja vendeve, më së largu ditën e hënë, më 22 prill 2013. Qeveria e Serbisë ka paralajmëruar për sot vendimin e saj rreth marrëveshjes në të cilën ka vënë siglën e tij kryeministri serb Ivica Daçiç. Partitë serbe në pushtet i kanë dhënë mbështetjen e tyre marrëveshjes, ndërsa opozita i ka akuzuar për sic thuhet “tradhti” kryeministrin serb Ivica Daçiç dhe zëvendësin e tij Aleksandër Vuçiç.